Yanni of Laurel? Klankgreep het almal aan die stryOns het al op sosiale media gestry oor ŉ rok (blou/swart vs wit/goud), oor ŉ paar hardloopskoene (wit/pienk vs turkoois/grys) en nou is hier ŉ klankgreep wat dit laat blyk dat ons selfs verskillend hoor. Die gebruiker Cloe Feldman het die klankgreep op Twitter gelaai en meer as 6 miljoen mense het reeds daarna geluister – maar niemand kan saamstem oor “laurel” of “yanny” nie. Die klankgreep word as ŉ ouditiewe illusie beskryf en dit blyk dat persone, wat hoër frekwensies kan hoor, geneig is om eerder “yanny” (uitgespreek “yeah-knee”) te hoor – en moontlik ook “laurel”. Persone wat laer frekwensies hoor, dui aan dat hulle “laurel” in die klankgreep hoor (sien verduideliking in onderste video). Wat hoor jy? Oorspronklike plasing: What do you hear?! Yanny or Laurel pic.twitter.com/jvHhCbMc8I — Cloe Feldman (@CloeCouture) May 15, 2018